**รถไฟฟ้ามหานคร สายสีชมพู (แคราย–แจ้งวัฒนะ–รามอินทรา–มีนบุรี)** (อังกฤษ: Metropolitan Rapid Transit Pink Line, MRT Pink Line) ซึ่งเรียกตามสีที่กำหนดในแผนแม่บทโครงการระบบขนส่งมวลชนทางรางในกรุงเทพมหานครและปริมณฑล เป็นโครงการระบบขนส่งมวลชนรองในพื้นที่กรุงเทพมหานครฝั่งเหนือ ตลอดจนถึงพื้นที่ของจังหวัดนนทบุรี ดำเนินการโดยบริษัท นอร์ทเทิร์น บางกอกโมโนเรล จำกัด โดยได้รับสัญญาสัมปทานจากการรถไฟฟ้าขนส่งมวลชนแห่งประเทศไทย ดำเนินการในรูปแบบรถไฟฟ้ายกระดับแบบรางเดี่ยวหรือโมโนเรล เริ่มก่อสร้างใน พ.ศ. 2559 ก่อนหยุดการก่อสร้างไประยะหนึ่งเนื่องจากสถานการณ์การระบาดทั่วของโควิด-19 ในประเทศไทย ตั้งแต่ พ.ศ. 2563–2564 จนในที่สุดได้เปิดให้สาธารณชนทดลองใช้งานในวันที่ 21 พฤศจิกายน พ.ศ. 2566 และกำหนดเปิดให้บริการอย่างเป็นทางการในวันที่ 7 มกราคม พ.ศ. 2567 โดยคณะรัฐมนตรีมีมติอนุมัติโครงการเมื่อวันที่ 29 มีนาคม พ.ศ. 2559 ในรูปแบบหุ้นส่วนมหาชน-เอกชน (Public Private Partnership: PPP) โดยให้รัฐบาลโดย รฟม. เป็นผู้ลงทุนจัดสรรกรรมสิทธิ์ที่ดิน และการเวนคืนที่ดินเพื่อใช้ในโครงการ และเอกชนเป็นผู้ลงทุนในงานโยธา ระบบรถไฟฟ้า ตลอดจนดำเนินระบบรถไฟฟ้าและกิจการจนครบสัญญา

เส้นทางสายนี้เกิดขึ้นครั้งแรกใน พ.ศ. 2537 โดยเป็นหนึ่งในเส้นทางขนส่งมวลชนระบบรองที่ได้รับการบรรจุลงในแผนแม่บท แต่ในระยะแรกโครงการมีระยะทางรวมทั้งสิ้นเพียง 27 กิโลเมตร มีสถานีต้นทางอยู่ที่บริเวณแยกปากเกร็ด และได้ถูกนำออกไปเมื่อครั้งปรับปรุงแผนแม่บท พ.ศ. 2543 แต่ต่อมาได้มีนำกลับมาอีกครั้งใน พ.ศ. 2549 พร้อมขยายแนวเส้นทางมาตามแนวถนนติวานนท์ และย้ายต้นทางจากแยกปากเกร็ดมายังแยกแคราย เพื่อเชื่อมต่อกับรถไฟฟ้ามหานคร สายฉลองรัชธรรมที่สถานีศูนย์ราชการนนทบุรี และใน พ.ศ. 2554 ได้มีการพิจารณายกระดับโครงการขึ้นมาเป็นรถไฟฟ้ารางหนัก เนื่องจากพิจารณาภาพรวมแล้วโครงการมีเส้นทางที่ยาวมาก และเหมาะสมกับความต้องการของประชาชนในเส้นทางดังกล่าว แต่แล้วสุดท้ายโครงการก็ได้รับอนุมัติให้ดำเนินการในรูปแบบรถไฟฟ้ารางเดี่ยวตลอดทั้งโครงการ เนื่องจากเหมาะสมกับพื้นที่มากกว่า

ปัจจุบันมีระยะทางรวม 34.5 กิโลเมตร มีแนวเส้นทางเริ่มต้นที่สถานีศูนย์ราชการนนทบุรีซึ่งเป็นสถานีเชื่อมต่อกับรถไฟฟ้ามหานคร สายฉลองรัชธรรม จากนั้นวิ่งขึ้นไปทางแยกปากเกร็ด แล้วเบี่ยงไปทางทิศตะวันออก ผ่านสถานีเมืองทองธานี แนวเส้นทางจะถูกแยกออกเป็นสองสาย โดยถือเป็นระบบขนส่งมวลชนทางรางสายแรกในประเทศไทยที่มีเส้นทางสายสาขา (branch line) ให้บริการ สายหนึ่งมุ่งหน้าไปทางทิศตะวันออกตามแนวถนนแจ้งวัฒนะและถนนรามอินทราจนถึงสถานีตลาดมีนบุรี แนวเส้นทางจะเบี่ยงลงไปทางทิศตะวันออกเฉียงใต้เพื่อไปสิ้นสุดเส้นทางที่สถานีมีนบุรีซึ่งเป็นสถานีเชื่อมต่อกับรถไฟฟ้ามหานคร สายสีส้ม อีกสายหนึ่งจะวิ่งย้อนกลับไปทางแยกปากเกร็ด ก่อนเบี่ยงเข้าสู่ซอยแจ้งวัฒนะ-ปากเกร็ด 39 เพื่อเข้าสู่พื้นที่ใจกลางเมืองทองธานีอันเป็นชุมชนหนาแน่น และสิ้นสุดเส้นทางที่สถานีทะเลสาบเมืองทองธานีบริเวณภายในศูนย์แสดงสินค้าและการประชุม อิมแพ็ค เมืองทองธานี มีสถานีเชื่อมต่อกับรถไฟฟ้าเส้นอื่น ๆ จำนวน 4 สถานี ได้แก่ สถานีศูนย์ราชการนนทบุรี เชื่อมต่อกับสายฉลองรัชธรรม สถานีหลักสี่ เชื่อมต่อกับสายธานีรัถยา สถานีวัดพระศรีมหาธาตุ เชื่อมต่อกับสายสุขุมวิท และสถานีมีนบุรี เชื่อมต่อกับสายสีส้ม

ภาพรวม
------

รถไฟฟ้ามหานคร สายสีชมพูเป็นระบบรถไฟฟ้าที่มีโครงสร้างเป็นทางยกระดับเหนือพื้นดินตลอดโครงการ ดำเนินการโดย บริษัท นอร์ทเทิร์น บางกอกโมโนเรล จำกัด บริษัทร่วมค้าของกิจการร่วมค้าบีเอสอาร์ที่มี บริษัท บีทีเอส กรุ๊ป โฮลดิ้งส์ จำกัด (มหาชน) เป็นผู้ถือหุ้นใหญ่ ที่ได้รับสัมปทานโครงการในการร่วมทุนก่อสร้างและดำเนินการเชิงพาณิชย์ หรือ PPP-Net Cost ภายในกรอบระยะเวลา 33 ปี 3 เดือน จากการรถไฟฟ้าขนส่งมวลชนแห่งประเทศไทย มีแนวเส้นทางพาดผ่านพื้นที่กรุงเทพมหานครฝั่งเหนือเป็นส่วนใหญ่ ตลอดจนพื้นที่บางส่วนของจังหวัดนนทบุรี เริ่มต้นเส้นทางจากบริเวณแยกแครายซึ่งเป็นจุดเชื่อมต่อกับรถไฟฟ้ามหานคร สายฉลองรัชธรรม วิ่งไปทางทิศตะวันออกแล้วเลี้ยวซ้ายขึ้นเหนือตามแนวถนนติวานนท์จนถึงบริเวณแยกปากเกร็ด แนวเส้นทางจะมุ่งไปทางทิศตะวันออกตามแนวถนนแจ้งวัฒนะ เมื่อผ่านทางพิเศษศรีรัช แนวเส้นทางจะแยกออกเป็นสองสาย โดยสายหลักจะมุ่งหน้าต่อเพื่อเข้าเขตกรุงเทพมหานครหลังพ้นแยกคลองประปา เมื่อพ้นวงเวียนหลักสี่ที่เป็นสถานีร่วมกับรถไฟฟ้าบีทีเอส สายสุขุมวิท แนวเส้นทางจะยังคงมุ่งไปทางทิศตะวันออกตามแนวถนนรามอินทรา และถนนสีหบุรานุกิจจนถึงตลาดมีนบุรี แล้วเส้นทางจะเบี่ยงขวาลงไปหาถนนรามคำแหง เพื่อสิ้นสุดที่แยกรามคำแหง-ร่มเกล้า อันเป็นจุดเชื่อมต่อกับรถไฟฟ้ามหานคร สายสีส้ม รวมระยะทาง 36 กิโลเมตร และอีกสายหนึ่งจะวิ่งย้อนกลับขึ้นไปทางปากเกร็ดก่อนเข้าสู่ซอยแจ้งวัฒนะ-ปากเกร็ด 39 หรือซอยเข้าศูนย์การประชุมอิมแพ็ค เพื่อเข้าสู่ใจกลางเมืองทองธานีอันเป็นที่ตั้งของศูนย์แสดงสินค้าและการประชุม อิมแพ็ค เมืองทองธานี รวมระยะทาง 3 กิโลเมตร

### พื้นที่ที่เส้นทางระบบขนส่งมวลชนผ่าน

|  |
| --- |
|  |
| ตำบล/แขวง | อำเภอ/เขต | จังหวัด |
|
|  |
| บางกระสอ, ท่าทราย | เมืองนนทบุรี | นนทบุรี |
| บางตลาด, ปากเกร็ด, คลองเกลือ*, บ้านใหม่* | ปากเกร็ด |
| ทุ่งสองห้อง, ตลาดบางเขน | หลักสี่ | กรุงเทพมหานคร |
| อนุสาวรีย์, ท่าแร้ง | บางเขน |
| รามอินทรา, คันนายาว | คันนายาว |
| มีนบุรี | มีนบุรี |
|
|  |

แนวเส้นทาง
----------

จุดต้นทางของโครงการรถไฟฟ้ามหานคร สายสีชมพูจะเชื่อมต่อกับรถไฟฟ้ามหานคร สายฉลองรัชธรรม ที่สถานีศูนย์ราชการนนทบุรี ถนนรัตนาธิเบศร์ แล้วเลี้ยวซ้ายผ่านแยกแครายเข้าสู่ถนนติวานนท์ แนวเส้นทางจะวิ่งไปตามเกาะกลางถนนติวานนท์จนถึงแยกปากเกร็ดแล้วเลี้ยวขวาเข้าถนนแจ้งวัฒนะ ซึ่งมีโครงการก่อสร้างสายแยกเข้าศูนย์แสดงสินค้าและการประชุม อิมแพ็ค เมืองทองธานีด้วย ผ่านทางแยกต่างระดับแจ้งวัฒนะ โดยลอดใต้จุดเชื่อมต่อระหว่างทางพิเศษศรีรัชและทางพิเศษอุดรรัถยา ข้ามคลองประปาเข้าสู่กรุงเทพมหานคร ผ่านศูนย์ราชการเฉลิมพระเกียรติ 80 พรรษา เชื่อมต่อกับรถไฟฟ้าชานเมืองสายสีแดงเข้มที่สถานีหลักสี่ลอดใต้ทางยกระดับอุตราภิมุข และเชื่อมต่อกับรถไฟฟ้าบีทีเอส สายสุขุมวิท ที่สถานีวัดพระศรีมหาธาตุ บริเวณวงเวียนอนุสาวรีย์พิทักษ์รัฐธรรมนูญ จากนั้นแนวเส้นทางจะวิ่งไปตามถนนรามอินทรา ผ่านข้ามทางพิเศษฉลองรัชบริเวณแยกวัชรพล ข้ามทางหลวงพิเศษหมายเลข 9 หรือวงแหวนรอบนอกตะวันออกจนถึงทางแยกเมืองมีนแล้ววิ่งเข้าสู่เขตมีนบุรี ตามแนวถนนสีหบุรานุกิจ จนถึงสะพานข้ามคลองสามวา ก็จะเลี้ยวขวาข้ามคลองแสนแสบ และข้ามถนนรามคำแหงมาสิ้นสุดสถานีปลายทางที่บริเวณใกล้แยกรามคำแหง-ร่มเกล้า ซึ่งเป็นสถานีเชื่อมต่อการเดินทางกับรถไฟฟ้ามหานคร สายสีส้ม โดยในอนาคตมีแผนศึกษาส่วนต่อขยายจากมีนบุรีไปยังย่านลาดกระบัง และเชื่อมต่อการเดินทางสู่ท่าอากาศยานสุวรรณภูมิโดยใช้แนวถนนร่มเกล้า

แผนที่เส้นทาง

แผนที่

รายชื่อสถานี
------------

| ชื่อและสีของสถานี | รหัสสถานี | จุดเปลี่ยนเส้นทาง | วันที่เปิดให้บริการ | ที่ตั้ง |
| --- | --- | --- | --- | --- |
|  |
| เส้นทางหลัก ศูนย์ราชการนนทบุรี-มีนบุรี |
|  |
|  | **ศูนย์ราชการนนทบุรี** | PK01 | สายสีม่วง **สถานีศูนย์ราชการนนทบุรี***สายสีน้ำตาล สถานีศูนย์ราชการนนทบุรี (โครงการ)* | 7 มกราคม พ.ศ. 2567 | นนทบุรี |
|  | **แคราย** | PK02 |  |
|  | **สนามบินน้ำ** | PK03 |
|  | **สามัคคี** | PK04 |
|  | **กรมชลประทาน** | PK05 |
|  | **แยกปากเกร็ด** | PK06 |  เรือด่วนเจ้าพระยา  **ท่าเรือปากเกร็ด** |
|  | **เลี่ยงเมืองปากเกร็ด** | PK07 |  |
|  | **แจ้งวัฒนะ-ปากเกร็ด 28** | PK08 |
|  | **ศรีรัช** | PK09 |
|  | **เมืองทองธานี** | PK10 | **สายแยกเมืองทองธานี-อิมแพ็ค** |
|  | **แจ้งวัฒนะ 14** | PK11 |  | กรุงเทพมหานคร |
|  | **ศูนย์ราชการเฉลิมพระเกียรติ** | PK12 |
|  | **โทรคมนาคมแห่งชาติ** | PK13 |
|  | **หลักสี่** | PK14 | สายสีแดงเข้ม **สถานีหลักสี่** |
|  | **ราชภัฏพระนคร** | PK15 |  |
|  | **วัดพระศรีมหาธาตุ** | PK16 | สายสุขุมวิท (สถานีร่วม) |
|  | **รามอินทรา 3** | PK17 |  |
|  | **ลาดปลาเค้า** | PK18 |
|  | **รามอินทรา กม. 4** | PK19 |
|  | **มัยลาภ** | PK20 |
|  | **วัชรพล** | PK21 | *สายสีเทา สถานีวัชรพล (โครงการ)* |
|  | **รามอินทรา กม. 6** | PK22 |  |
|  | **คู้บอน** | PK23 |
|  | **รามอินทรา กม. 9** | PK24 |
|  | **วงแหวนรามอินทรา** | PK25 |
|  | **นพรัตน์** | PK26 |
|  | **บางชัน** | PK27 |
|  | **เศรษฐบุตรบำเพ็ญ** | PK28 |
|  | **ตลาดมีนบุรี** | PK29 |
|  | **มีนบุรี** | PK30 | *สายสีส้ม สถานีมีนบุรี (กำลังก่อสร้าง)* |
|  |
| เส้นทางแยก เมืองทองธานี-อิมแพ็ค |
|  |
|  | **เมืองทองธานี** | PK10 | **สายหลักศูนย์ราชการนนทบุรี-มีนบุรี** | *มิถุนายน พ.ศ. 2567* | นนทบุรี |
|  | **อิมแพ็ค เมืองทองธานี** | MT01 |  |
|  | **ทะเลสาบเมืองทองธานี** | MT02 |
|  |
| กล่องนี้: * ดู
* คุย
* แก้
 |

การเชื่อมต่อกับระบบขนส่งมวลชนอื่น
---------------------------------

| รหัสสถานี | สถานีรถไฟฟ้ามหานคร สายสีชมพู | เชื่อมต่อกับ | หมายเหตุ |
| --- | --- | --- | --- |
| PK01 | สถานีศูนย์ราชการนนทบุรี | สายสีม่วง สถานีศูนย์ราชการนนทบุรี
*สายสีน้ำตาล สถานีศูนย์ราชการนนทบุรี* | *เชื่อมต่อด้วยสกายวอล์กจากสถานีของสายสีม่วงมายังสถานีสายสีชมพูซึ่งตั้งอยู่บริเวณด้านหน้าเอสพลานาด ซีนีเพล็กซ์ งามวงศ์วาน-แครายในอนาคตยังมีแผนเชื่อมต่อกับอาคารเอนกประสงค์ที่เป็นที่ตั้งของสถานีสายสีน้ำตาล* |
| PK14 | สถานีหลักสี่ | สายสีแดงเข้ม สถานีหลักสี่ | *เชื่อมต่อด้วยสะพานลอยข้ามถนนวิภาวดีรังสิต* |
| PK16 | สถานีวัดพระศรีมหาธาตุ | สายสุขุมวิท สถานีวัดพระศรีมหาธาตุ | *เป็นสถานีร่วมกับระบบรถไฟฟ้าบีทีเอส* |
| PK21 | สถานีวัชรพล | *สายสีเทา สถานีวัชรพล* |  |
| PK30 | สถานีมีนบุรี | *สายสีส้ม สถานีมีนบุรี* |  |

### เส้นทางคมนาคมทางน้ำ

ผู้โดยสารสามารถเปลี่ยนเส้นทางไปยังเรือโดยสารต่างๆ ได้ที่สถานีดังต่อไปนี้

* สถานีแยกปากเกร็ด เชื่อมต่อกับ  เรือด่วนเจ้าพระยา  ท่าปากเกร็ด

### ทางเดินเข้าอาคาร

ในบางสถานีผู้โดยสารสามารถเดินจากสถานีไปยังอาคารต่างๆ ในบริเวณใกล้เคียงได้ดังนี้

* สถานีศูนย์ราชการเฉลิมพระเกียรติ : ศูนย์ราชการเฉลิมพระเกียรติ 80 พรรษา 5 ธันวาคม 2550

รูปแบบของโครงการ
----------------

รถไฟฟ้ารางเดี่ยว แบบวางคร่อมราง 2 ทางวิ่ง

* เป็นระบบรถไฟฟ้ารางเดี่ยว แบบวางคร่อมราง (straddle-beam monorail)
* ทางวิ่ง ยกระดับที่ความสูง 17-20 เมตร โดยเฉลี่ยตลอดทั้งโครงการ ยกเว้นช่วงสถานีศรีรัช สถานีหลักสี่ สถานีวัดพระศรีมหาธาตุ และสถานีมีนบุรียกสูง 5 เมตร และช่วงข้ามทางพิเศษฉลองรัชยกสูง 27 เมตร ซึ่งเป็นระดับความสูงที่สูงสุดของโครงการ
* คานรองรับทางวิ่ง (Guideway Beam) เป็นคอนกรีตหล่อสำเร็จ ควบคู่กับการใช้เหล็กหล่อในบางช่วง มีความกว้าง 69 เซนติเมตร สูง 2 เมตร มีรางที่ 3 ตีขนานไปกับรางวิ่งสำหรับจ่ายกระแสไฟฟ้าให้กับตัวรถ

### ศูนย์ซ่อมบำรุงและศูนย์ควบคุมการเดินรถ

โครงการมีศูนย์ซ่อมบำรุงและศูนย์ควบคุมการเดินรถอยู่บริเวณถนนร่มเกล้า ใกล้กับแยกรามคำแหง-ร่มเกล้า ในพื้นที่เขตมีนบุรี กรุงเทพมหานคร ซึ่งอยู่ใกล้กับสถานีมีนบุรี

### สิ่งอำนวยความสะดวก

มีอาคารจอดแล้วจร (park and ride) ที่สถานีปลายทาง (มีนบุรี) ซึ่งเป็นสถานีเชื่อมต่อกับรถไฟฟ้าสายสีส้ม สามารถจอดรถได้สูงสุด 3,000 คัน

### สถานี

สถานีตลาดมีนบุรี
มีสถานีทั้งหมด 32 สถานี เป็นสถานียกระดับทั้งหมด

รูปแบบสถานี
ตัวสถานีมีความยาว 150 เมตร ออกแบบให้รองรับขบวนรถไฟฟ้าได้สูงสุด 7 ตู้ต่อหนึ่งขบวน โดยมีรูปแบบชานชาลาถึงสี่รูปแบบในโครงการเดียว ดังต่อไปนี้

* ชานชาลาด้านข้าง ความสูง 3 ชั้น เป็นรูปแบบสถานีและชานชาลาพื้นฐานของโครงการ มีทั้งหมด 26 สถานี (รวมสถานีส่วนต่อขยาย)
* ชานชาลาด้านข้าง ความสูง 2 ชั้น เป็นรูปแบบสถานีและชานชาลาที่ลดความสูงเพื่อหลบหลีกรางรถไฟฟ้า หรือสิ่งกีดขวาง มีทั้งหมด 2 สถานี ได้แก่ สถานีหลักสี่และสถานีมีนบุรี
* ชานชาลาเกาะกลาง ความสูง 2 ชั้น เป็นรูปแบบสถานีและชานชาลาขนาดใหญ่เพื่อเพิ่มพื้นที่ให้รองรับผู้โดยสารได้เป็นจำนวนมาก มีทั้งหมด 2 สถานี ได้แก่ สถานีศรีรัชและสถานีอิมแพ็ค เมืองทองธานี
* ชานชาลาด้านข้างผสมเกาะกลาง ความสูง 3 ชั้น เป็นรูปแบบสถานีและชานชาลาขนาดใหญ่เพื่อรองรับการเปลี่ยนสายระหว่างสายหลักและสายรอง มีทั้งหมด 1 สถานี ได้แก่ สถานีเมืองทองธานี
* ชานชาลาด้านข้าง แบบแยกอาคาร ความสูง 2 ชั้น เป็นรูปแบบสถานีและชานชาลาที่ลดความสูงเพื่อหลบหลีกรางรถไฟฟ้า และสิ่งกีดขวาง มีทั้งหมด 1 สถานี ได้แก่ สถานีวัดพระศรีมหาธาตุ

ตัวสถานีออกแบบให้มีประตูกั้นชานชาลาแบบครึ่งความสูงทุกสถานี หลบเลี่ยงสาธารณูปโภคทั้งบนดินและใต้ดิน รวมถึงออกแบบให้รักษาสภาพผิวจราจรบนถนนให้ได้มากที่สุด และมีเสายึดสถานีอยู่บริเวณเกาะกลางถนน และบริเวณพื้นที่ว่างในบางสถานี

### ขบวนรถไฟฟ้า

รถไฟฟ้าโมโนเรล รุ่น อัลสตอม อินโนเวีย โมโนเรล 300 หมายเลข PM12
รถไฟฟ้ามหานคร สายสีชมพู เลือกใช้รถไฟฟ้ารุ่น อินโนเวีย โมโนเรล 300 จากอัลสตอม (บอมบาร์ดิเอร์ เดิม) ผลิตโดยซีอาร์อาร์ซี ผู่เจิ้น อัลสตอม ทรานสปอร์เทชัน ซิสเท็ม (CRRC-PATS) ในมณฑลอานฮุย ประเทศจีน ขนาดกว้าง 3.147 เมตร ยาว 11.8-13.2 เมตร สูง 4.06 เมตร (เมื่อคร่อมรางทั้งหมด) จุผู้โดยสารสูงสุด 356 คนต่อตู้ (คำนวณจากอัตราความหนาแน่นที่ 4 คน/ตารางเมตร) มีทั้งหมด 30 ขบวน 120 ตู้ รับไฟฟ้ากระแสตรง 750 โวลท์ จากรางที่ 3 ที่ติดตั้งด้านข้างคานรองรับทางวิ่งเพื่อป้อนระบบขับเคลื่อนรถ ตัวยางล้อใช้ยางรุ่น เอ็กซ์ เมโทร จากมิชลิน ประเทศไทย ติดตั้งระบบระบบปรับอากาศและสามารถรองรับผู้โดยสารได้ 15,000 คนต่อชั่วโมงต่อทิศทาง ในอนาคตสามารถเพิ่มจำนวนตู้โดยสารเป็น 7 ตู้ต่อขบวน สามารถรองรับผู้โดยสารได้ 28,000 คนต่อชั่วโมงต่อทิศทาง ขบวนรถสามารถขับเคลื่อนจากจุดจอดแต่ละสถานีได้เองโดยไม่ต้องใช้คนควบคุมหรือสั่งการ

#### ระบบในการเดินรถ

ในการเดินรถไฟฟ้าได้นำระบบอาณัติสัญญาณ CITYFLO 650 ซึ่งเป็นระบบคอมพิวเตอร์มาใช้ในการควบคุมการเดินรถโดยอัตโนมัติ เพื่อให้การบริการมีประสิทธิภาพ, สะดวกรวดเร็ว, ปลอดภัยสูงสุด และรองรับการเดินรถไฟฟ้าแบบไม่ใช่คนควบคุมขบวนรถ (Driverless Operation)

การให้บริการ
------------

### การดำเนินการ

รถไฟฟ้ามหานคร สายสีชมพูใช้วิธีการมอบสัมปทานทั้งโครงการให้เป็นของเอกชนรายเดียวที่เสนอขอรับเงินอุดหนุนจากรัฐบาลต่ำที่สุด โดยสัมปทานเป็นของ บริษัท นอร์ทเทิร์น บางกอกโมโนเรล จำกัด (Northern Bangkok Monorail; NBM) ซึ่งเป็นบริษัทร่วมทุนโดยกิจการร่วมค้าบีเอสอาร์ ซึ่งประกอบด้วย บริษัท บีทีเอส กรุ๊ป โฮลดิ้งส์ จำกัด (มหาชน) บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) และบริษัท ราช กรุ๊ป จำกัด (มหาชน) (บริษัท ผลิตไฟฟ้าราชบุรีโฮลดิ้ง จำกัด (มหาชน) เดิม) ระยะเวลาสัมปทาน 33 ปี 3 เดือน แบ่งเป็นระยะเวลาก่อสร้าง 3 ปี 3 เดือน (39 เดือน) และดำเนินการงานเดินรถไฟฟ้าและซ่อมบำรุง 30 ปี โดยแบ่งหน้าที่ความรับผิดชอบคือ ซิโน-ไทย เป็นผู้ดำเนินการงานโยธาทั้งหมดของโครงการ รวมถึงเป็นผู้รับการถ่ายทอดเทคโนโลยีการก่อสร้างรถไฟฟ้าโมโนเรลจากอัลสตอม และได้จดสิทธิบัตรเป็นของบริษัทฯ ใน พ.ศ. 2562 ราช กรุ๊ป เป็นผู้สนับสนุนการติดตั้งระบบไฟฟ้าภายในโครงการ และบีทีเอส กรุ๊ป เป็นผู้มีอำนาจตัดสินใจในโครงการสูงสุด เป็นผู้ติดตั้งงานระบบที่เกี่ยวข้อง และเป็นผู้ให้บริการเดินรถไฟฟ้าแต่เพียงผู้เดียว โดยเอ็นบีเอ็มใช้วิธีการว่าจ้างให้ บริษัท ระบบขนส่งมวลชนกรุงเทพ จำกัด (มหาชน) หรือ บีทีเอสซี เป็นผู้ให้บริการรถไฟฟ้าทั้งระบบตลอดอายุสัญญา ในส่วนของการพัฒนาและบริหารพื้นที่บนสถานีและป้ายโฆษณาบนสถานีและบนตัวรถ เป็นกรรมสิทธิ์ของ บริษัท วีจีไอ จำกัด (มหาชน) ตลอดอายุสัญญาสัมปทานเช่นกัน

### การให้บริการปกติ

รถไฟฟ้ามหานคร สายสีชมพู เปิดให้บริการเดินรถในแต่ละสถานีไม่เท่ากัน โดยเริ่มเดินรถขบวนแรกในเวลา 05.30 น. จากสถานีศูนย์ราชการนนทบุรี และสถานีมีนบุรี แต่เปิดทำการห้องจำหน่ายบัตรโดยสารในเวลา 06.00 - 24.00 น. (ปิดรับชำระด้วยบัตรเครดิตเวลา 22.00 น.) โดยมีความถี่การเดินรถปกติที่ 10 นาที/ขบวน และ 5 นาที/ขบวนในช่วงเวลาเร่งด่วน ในส่วนของเวลาปิดให้บริการตามปกติ รถไฟฟ้ามหานคร สายสีชมพู จะมีขบวนรถไฟฟ้าวิ่งรับส่งผู้โดยสารจนถึงเวลา 00.45 น.

### อัตราค่าโดยสาร

เครื่องจำหน่ายบัตรโดยสารอัตโนมัติ
ดูเพิ่ม: รถไฟฟ้าบีทีเอส § บัตรโดยสาร และอัตราค่าโดยสาร
รถไฟฟ้ามหานคร สายสีชมพู ใช้ระบบเก็บค่าโดยสารอัตโนมัติเช่นเดียวกับรถไฟฟ้าบีทีเอส โดยจะจัดเก็บค่าโดยสารตามระยะทางที่เดินทางจริงตั้งแต่สถานีเริ่มต้นที่ผู้โดยสารเข้าระบบ (สถานีที่ 0) จนถึงสถานีปลายทาง ซึ่งผู้โดยสารจะมีระยะเวลาอยู่ในระบบได้ไม่เกิน 120 นาที หากเกินจากเวลาที่กำหนดจะต้องชำระค่าปรับเป็นอัตราค่าโดยสารสูงสุดที่นอร์ทเทิร์น บางกอกโมโนเรลเรียกเก็บในขณะนั้น อนึ่งอัตราค่าโดยสารที่ประกาศเรียกเก็บมีอายุ 2 ปีนับจากวันที่ 7 มกราคมของปีที่มีประกาศปรับอัตราค่าโดยสารเป็นลายลักษณ์อักษรจากการรถไฟฟ้าขนส่งมวลชนแห่งประเทศไทย จนถึงวันที่ 6 มกราคมในอีก 2 ปีถัดมา หรือจนกว่าจะมีประกาศเปลี่ยนแปลงจาก รฟม. โดยรอบการปรับค่าโดยสารเริ่มตั้งแต่วันที่ 7 มกราคม พ.ศ. 2567 นอร์ทเทิร์น บางกอกโมโนเรล เรียกเก็บอัตราค่าโดยสารเริ่มต้นที่ 15-45 บาท 

กรณีเดินทางจากรถไฟฟ้ามหานคร สายสีชมพู ไปเชื่อมต่อกับรถไฟฟ้าสายฉลองรัชธรรม (สายสีม่วง) และสายเฉลิมรัชมงคล (สายสีน้ำเงิน) ภายใต้เงื่อนไขบัตรโดยสารแบบ EMV ใบเดียวกัน ผู้โดยสารจะได้รับการยกเว้นค่าแรกเข้าระบบ และจ่ายอัตราค่าโดยสารเพิ่มตามระยะทาง โดยที่ผู้โดยสารที่เดินทางจากสายสีชมพูไปสายสีม่วง จะได้รับการยกเว้นค่าแรกเข้าของสายสีม่วง 14 บาท และผู้โดยสารที่เดินทางจากสายม่วงไปสายสีชมพู จะได้รับการยกเว้นค่าแรกเข้าของสายสีชมพู 15 บาท และเมื่อรวมกับค่าแรกเข้าของสายสีน้ำเงิน 14 บาท ผู้โดยสารจะได้รับการยกเว้นค่าแรกเข้าสูงสุด 29 บาท ทั้งนี้ผู้โดยสารจะต้องชำระค่าโดยสารเต็มจำนวนทั้งสองระบบ และระบบของ รฟม. จะคืนเงินเข้าบัตรเครดิต/เดบิตให้ภายใน 3 วันทำการ โดยผู้โดยสารต้องแตะบัตรเข้าระบบอีกระบบหนึ่งภายในระยะเวลา 30 นาที นับจากเวลาที่แตะออกจากระบบ มิเช่นนั้นจะถือว่าสละสิทธิ์การเชื่อมต่อระบบในการเดินทางครั้งนั้น

ในส่วนของการเดินทางจากรถไฟฟ้ามหานคร สายสีชมพู ไปเชื่อมต่อกับรถไฟฟ้าบีทีเอส (สายสีเขียว) ผู้โดยสารสามารถออกบัตรโดยสารเที่ยวเดียวจากสถานีในสายสีชมพูหรือจากสถานีรถไฟฟ้าบีทีเอส หรือใช้บัตรแรบบิทในการเดินทาง จะสามารถเชื่อมต่อระหว่าง 2 ระบบได้ทันทีโดยไม่ต้องออกจากระบบที่สถานีวัดพระศรีมหาธาตุ โดยผู้โดยสารต้องชำระค่าโดยสารของทั้งสองระบบเต็มจำนวน กล่าวคือค่าโดยสารของสายสีชมพูรวมกับค่าโดยสารของรถไฟฟ้าบีทีเอส แต่หากผู้โดยสารเดินทางด้วยบัตร EMV Contactless จากรถไฟฟ้ามหานคร สายสีชมพู จะต้องออกจากระบบที่สถานีวัดพระศรีมหาธาตุก่อนแล้วใช้บัตรแรบบิทหรือบัตรโดยสารเที่ยวเดียวของรถไฟฟ้าบีทีเอสเข้าระบบที่สถานีวัดพระศรีมหาธาตุอีกครั้งเพื่อเดินทางต่อ หากผู้โดยสารไม่แตะบัตรออกจากระบบก่อน ผู้โดยสารจะถูกปรับในกรณีเดียวกันกับการอยู่ในระบบเกิน 120 นาที คือจะถูกหักค่าโดยสารในรูปแบบค่าปรับ คืออัตราค่าโดยสารสูงสุดที่นอร์ทเทิร์น บางกอกโมโนเรลเรียกเก็บในขณะนั้น รวมกับค่าโดยสารนับจากสถานีที่แตะเข้าระบบจนถึงสถานีวัดพระศรีมหาธาตุ อย่างไรก็ตามผู้โดยสารยังคงสามารถชำระค่าโดยสารในระบบรถไฟฟ้าบีทีเอสเต็มจำนวน (นับจากสถานีวัดพระศรีมหาธาตุจนถึงสถานีปลายทาง) ได้ที่สถานีปลายทางโดยไม่เสียค่าปรับเพิ่มเติม

ทั้งนี้ นอร์ทเทิร์น บางกอกโมโนเรล และ รฟม. มีนโยบายลดค่าโดยสารให้กับผู้ถือบัตรโดยสารแรบบิทแบบเติมเงิน ประเภทผู้สูงอายุ โดยลดค่าโดยสาร 50% จากอัตราปกติที่นอร์ทเทิร์น บางกอกโมโนเรลเรียกเก็บ กล่าวคือผู้ถือบัตรประเภทผู้สูงอายุจะเรียกเก็บอัตราค่าโดยสารเริ่มต้นที่ 8-23 บาท คิดตามจริงตั้งแต่สถานีที่ 0 รวมกับระยะทางที่เดินทางจริง รวมถึงยังมีนโยบายสนับสนุนค่าโดยสารให้กับผู้รับสิทธิ์สวัสดิการแห่งรัฐ โดยผู้ได้รับสิทธิ์สามารถยื่นบัตรประชาชนเพื่อออกบัตรโดยสารได้ที่ห้องจำหน่ายบัตรโดยสาร ทั้งนี้ต้องไม่เกินงบค่าโดยสารสูงสุด 500 บาท/เดือน หากเกิน นอร์ทเทิร์น บางกอกโมโนเรล จะออกบัตรโดยสารที่มีมูลค่าต่ำสุด (15 บาท) ให้ผู้โดยสารแตะเข้าระบบ และผู้โดยสารต้องชำระส่วนต่างเพิ่ม ณ สถานีปลายทาง และไม่สามารถใช้สิทธิ์เชื่อมต่อระบบเพื่อรับสิทธิ์การยกเว้นค่าแรกเข้าในระบบที่สองได้

### ผู้พิการ

การออกตั๋วโดยสารให้ผู้พิการ จะต้องออกตั๋วกระดาษ โดยเจ้าพนักงานของรถไฟฟ้ามหานคร สายสีชมพู ต้องเซ็นกำกับที่ตั๋วทุกครั้งและอาจต้องแสดงตั๋วกับพนักงานรักษาความปลอดภัยก่อนออกจากสถานีต้นทาง เมื่อถึงที่หมายจะมีเจ้าพนักงานหรือพนักงานรักษาความปลอดภัยคอยรับผู้โดยสารบริเวณชานชาลาเพื่ออำนวยความสะดวกในการพาไปยังทางออกที่ต้องการ และมีเจ้าพนักงานมีอำนาจในการเปิดหรือปิดประตูรับตั๋วบริเวณทางออกซึ่งต้องเป็นเจ้าพนักงานของรถรถไฟฟ้ามหานคร สายสีชมพูเท่านั้น

#### การช่วยเหลือคนที่มีความต้องการพิเศษ

เจ้าพนักงานของรถไฟฟ้ามหานคร สายสีชมพู รวมถึงพนักงานรักษาความปลอดภัยมีความเต็มใจที่จะช่วยเหลือผู้มีความพิการ อาทิการจูงผู้พิการทางสายตาไปยังสถานี การให้บริการติดตามผู้โดยสารที่ต้องการการดูแลเป็นพิเศษ เช่น การสนับสนุนสะพานเชื่อมชานชาลา สำหรับผู้โดยสารที่ใช้รถเข็น รวมถึงการติดตั้งอุปกรณ์รักษาความปลอดภัยสำหรับรถเข็น การนำพาผู้โดยสารไปยังที่นั่งสำรองพิเศษภายในขบวนรถ หรือผู้ที่ต้องการความช่วยเหลือเป็นกรณีโดยให้พนักงานเดินทางไปด้วย เช่นผู้โดยสารที่เดินทางครั้งแรก ฯลฯ เพียงแจ้งให้เจ้าพนักงานที่สถานีทราบเท่านั้น

นอกจากนี้ รถไฟฟ้ามหานคร สายสีชมพู ยังอนุญาตให้ผู้โดยสารสามารถนำสุนัขที่ได้รับการฝึกสำหรับนำทางเข้าสู่ระบบรถไฟฟ้าได้โดยไม่ถือเป็นการขัดต่อกฎการให้บริการฯ และกฎกระทรวงที่เกี่ยวข้อง โดยผู้โดยสารต้องแจ้งความประสงค์ให้เจ้าพนักงานที่สถานีรับทราบเพื่ออำนวยความสะดวกเป็นกรณีพิเศษ

### อาคารจอดแล้วจร

รถไฟฟ้ามหานคร สายสีชมพู มีบริการอาคารจอดรถและจุดจอดรถจักรยานยนต์ 1 แห่ง ได้แก่อาคารจอดรถบริเวณถนนรามคำแหง ให้บริการโดยบีทีเอสซี ผู้ที่ใช้บริการจะได้รับบัตรจอดรถซึ่งผู้โดยสารจะต้องแตะบันทึกส่วนลดที่สถานีมีนบุรี จากนั้นผู้โดยสารจะต้องนำบัตรมาคืนที่จุดคืนบัตรจอดรถอัตโนมัติ พร้อมชำระค่าจอดรถและรับรถคืนภายในเวลาที่กำหนด กล่าวคือเฉพาะเวลา 05.00-01.00 น. เท่านั้น แต่หากลืมแตะบัตรจะคิดในราคาเท่ากับผู้ไม่ใช้บริการรถไฟฟ้ามหานคร สายสีชมพู คือ 20 บาทต่อชั่วโมง การจอดรถนานเกินช่วงเวลาดังกล่าวจะมีอัตราโทษปรับตามเกณฑ์ที่กำหนดในขณะนั้นๆ ปัจจุบันคือ 400 บาท รวมกับค่าจอดรถของวันที่มารับรถ เนื่องจากไม่รับฝากรถข้ามคืน อนึ่ง ผู้โดยสารสามารถใช้บัตรแรบบิทแตะเข้าอาคารจอดแล้วจรสถานีมีนบุรีได้โดยไม่ต้องออกบัตรจอดรถ และสามารถใช้บัตรแรบบิทใบเดิม ชำระค่าจอดรถและนำรถออกจากอาคารจอดแล้วจรได้ทันที ทั้งนี้หากผู้โดยสารทำบัตรจอดรถหาย หรือทำบัตรแรบบิทที่ใช้เข้าจอดรถหาย จะต้องชำระค่าปรับในการนำรถออกจากอาคาร 400 บาท หากจอดรถค้างคืนด้วย จะต้องชำระเพียงค่าจอดรถค้างคืนตามอัตราที่บีทีเอสซีกำหนด

นอกจากอาคารจอดแล้วจร รถไฟฟ้ามหานคร สายสีชมพูยังมีพื้นที่จอดรถสำหรับการจอดรถรายวันให้ที่สถานีหลักสี่ บริเวณสถานีรถไฟฟ้าชานเมือง สายสีแดง และพื้นที่จอดรถเอกชนให้บริการตามสถานีต่าง ๆ อีกด้วย

### บริการอื่น ๆ

* **ร้านค้า** มีบริการร้านค้าขนาดย่อม ให้บริการโดยซุปเปอร์ เทอร์เทิลทุกสถานี ซึ่งรวมทั้งร้านค้าบริการ ร้านจำหน่ายอาหารและเครื่องดื่ม และมินิซูเปอร์มาร์เก็ต "เทอร์เทิล" กับร้านยา "เซฟดรัก" และร้านกาแฟ "เทอร์เทิล คอฟฟี" บริเวณชั้น Concourse และตู้จำหน่ายสินค้าบริเวณชานชาลา โดยรถไฟฟ้ามหานคร สายสีชมพูได้มีการอนุโลมให้ผู้โดยสารสามารถรับประทานอาหารหรือเครื่องดื่ม ที่ซื้อจากร้านค้าภายในสถานีภายในบริเวณพื้นที่ตรวจบัตรโดยสารแล้วรวมถึงพื้นที่ชานชาลาได้ แต่ไม่อนุญาตให้นำอาหารหรือเครื่องดื่มที่ยังรับประทานไม่เสร็จเข้าสู่ขบวนรถไฟฟ้า จนกว่าจะจัดเก็บให้มิดชิดก่อนเข้าสู่ขบวนรถไฟฟ้า
* **ตู้ถอนเงิน** มีบริการตู้ถอนเงินในทุกสถานีจากหลากหลายธนาคาร
* **โทรศัพท์** โครงการได้ร่วมมือกับ เอไอเอส ดีแทค และทรูมูฟ เอช ในการวางโครงข่ายอินเทอร์เน็ตไร้สาย และวางเสาสัญญาณ 3จี 4จี และ 5จี ในสถานีและตามแนวเส้นทางรถไฟฟ้าสำหรับให้บริการลูกค้าของแต่ละเครือข่าย

ส่วนต่อขยาย
-----------

รถไฟฟ้ามหานคร สายสีชมพูมีแผนต่อขยายสายทางจากสถานีเมืองทองธานี เป็นสายแยกเข้าสู่เมืองทองธานีในชื่อ "อิมแพ็คลิงก์" ซึ่งเป็นข้อเสนอพิเศษจากกิจการร่วมค้าบีเอสอาร์ โดยเส้นทางจะเริ่มจากสถานีเมืองทองธานี วิ่งเข้าสู่ซอยแจ้งวัฒนะ-ปากเกร็ด 39 (ซอยเข้าศูนย์ประชุมอิมแพ็ค) ใต้ทางพิเศษอุดรรัถยา ไปจนสุดพื้นที่ศูนย์แสดงสินค้าและการประชุม อิมแพ็ค เมืองทองธานี ระยะทาง 3.7 กิโลเมตร มีสถานีทั้งสิ้น 2 สถานี คือ สถานีอิมแพ็ค เมืองทองธานี และสถานีทะเลสาบเมืองทองธานี ปัจจุบันอยู่ระหว่างการก่อสร้าง คาดว่าแล้วเสร็จในปี พ.ศ. 2567

นอกจากนี้ การรถไฟฟ้าขนส่งมวลชนแห่งประเทศไทย ยังได้ทำการศึกษาเส้นทางเดินรถเพิ่มเติมอีก 2 ส่วนเพื่อเสนอให้สำนักงานนโยบายและแผนการขนส่งและจราจร หรือ สนข. บรรจุลงในแผนแม่บทโครงข่ายระบบขนส่งมวลชนทางรางในกรุงเทพมหานครและปริมณฑล ระยะที่สอง (M-Map Phase 2) โดยเส้นทางส่วนต่อขยายที่ได้ศึกษา ส่วนแรกจะต่อขยายจากปลายสายทางบริเวณภายในศูนย์ซ่อมบำรุงออกมายังถนนร่มเกล้าตามแบบที่กิจการร่วมค้าบีเอสอาร์ได้สร้างเตรียมไว้ให้ แล้วมุ่งหน้าต่อบนถนนร่มเกล้า ตัดผ่านถนนเจ้าคุณทหาร ทางหลวงพิเศษหมายเลข 7 (มอเตอร์เวย์ กรุงเทพฯ - ชลบุรี) ถนนลาดกระบัง เข้าสู่ถนนสุวรรณภูมิ 2 และสิ้นสุดที่อาคารรถโดยสาร (Bus Terminal) ของท่าอากาศยานสุวรรณภูมิระยะทาง 8.7 กิโลเมตร มีจุดมุ่งหมายเพื่อเชื่อมต่อการเดินทางเข้าสู่ท่าอากาศยานสุวรรณภูมิ และเพื่อให้ผู้โดยสารจากท่าอากาศยานสุวรรณภูมิ สามารถเดินทางเข้าสู่พื้นที่กรุงเทพมหานครตอนเหนือได้อย่างรวดเร็ว และส่วนที่ 2 จะเป็นส่วนต่อขยายของสายแยกอิมแพ็คลิงก์ จากปลายทางบริเวณสถานีทะเลสาบเมืองทองธานี ไปตามแนวซอยแจ้งวัฒนะ-ปากเกร็ด 39 เพื่อสิ้นสุดที่ปากทางถนนติวานนท์ ระยะทาง 2.1 กิโลเมตร มีจุดมุ่งหมายเพื่อเชื่อมต่อรถไฟฟ้ามหานคร สายสีชมพูเข้าสู่ถนนติวานนท์ ตลอดจนภายในบริเวณซอยแจ้งวัฒนะ-ปากเกร็ด 39 ซึ่งเป็นพื้นที่ชุมชนที่ประชาชนอาศัยอยู่หนาแน่น

อุบัติเหตุ
----------

### เหตุรางนำไฟฟ้าถล่ม

เมื่อเวลา 05.00 น. วันที่ 24 ธันวาคม พ.ศ. 2566 เจ้าหน้าที่ตำรวจ สภ.ปากเกร็ด จ.นนทบุรี ได้รับแจ้งมีเหตุรางเหล็กของรถไฟฟ้าสายสีชมพู ตกหล่นลงมาโดนรถยนต์เสียหายจำนวน 3 คันและมีเสาไฟฟ้าแรงสูงหักอีก 1 ต้น เหตุเกิดหน้าตลาดกรมชลประทาน ถนนติวานนท์ ต.บางตลาด อ.ปากเกร็ด จ.นนทบุรี จึงไปตรวจสอบ พร้อมประสานเจ้าหน้าที่การไฟฟ้าและเจ้าหน้าที่ของรถไฟฟ้าเข้าตรวจสอบ ต่อมา นอร์ทเทิร์น บางกอกโมโนเรล แถลงถึงผลการตรวจสอบพบว่ารางดังกล่าวเป็นรางนำไฟฟ้า (Conductor rail) หลุดร่วงลงมาเป็นระยะทางรวม 4.3 กิโลเมตร ตั้งแต่สถานีแครายถึงสถานีสามัคคี พบน็อตกับคลิปล็อกหลุดตามระยะทางเป็นจำนวนมาก และพบคราบเขม่าควันที่เกิดจากไฟฟ้าลัดวงจรหนึ่งจุด สาเหตุเบื้องต้นคาดว่าเกิดจากอุบัติเหตุโดยประมาทเลินเล่อของผู้รับเหมาก่อสร้างโครงการ (บริษัท ซิโน-ไทย เอ็นจิเนียริ่ง แอนด์ คอนสตรัคชัน จำกัด (มหาชน)) ที่ใช้รถเครนถอนเหล็กเข็มพืด (Sheet pile) ความยาวประมาณ 10 เมตรบริเวณปากซอยติวานนท์ 34 แล้วหัวเครนไปเกี่ยวเข้ากับรางนำไฟฟ้าพอดี จนทำให้เกิดไฟฟ้าลัดวงจร และรางนำไฟฟ้าตกระดับ ประกอบกับช่วงเวลาดังกล่าวบริษัทได้นำรถไฟฟ้าเปล่าวิ่งทดสอบประจำวัน แรงสั่นสะเทือนจึงส่งผลให้รางนำไฟฟ้าหลุดร่วงลงมา และด้วยความที่เป็นช่วงสับราง (Guide switch) ที่ใช้รางยาวพิเศษท่อนละ 12 เมตร จึงส่งผลให้รางนำไฟฟ้าตั้งแต่ช่วงสถานีแครายจนถึงสถานีสามัคคีหลุดร่วงลงมา และขบวนรถไฟฟ้าเสียหาย 1 ขบวนบริเวณขาแปรงรับไฟฟ้าและล้อนำราง

เบื้องต้น นอร์ทเทิร์น บางกอกโมโนเรล คาดว่าการซ่อมแซมจะเกิดขึ้นได้หลังปีใหม่ เนื่องจากอะไหล่สำรองที่เตรียมไว้มีไม่พอประกอบกับติดช่วงวันหยุดยาวปีใหม่ ทำให้การซ่อมบำรุงไม่สามารถดำเนินการได้ในทันที และเพื่อชดเชยความเสียหายที่เกิดขึ้น แม้เป็นช่วงทดลองให้บริการ นอร์ทเทิร์น บางกอกโมโนเรล และ รฟม. ได้ตกลงที่จะเลื่อนการเปิดให้บริการเชิงพาณิชย์และการเก็บค่าโดยสารจากเดิมในวันที่ 3 มกราคม พ.ศ. 2567 เป็นวันที่ 7 มกราคม พ.ศ. 2567 โดยจัดเก็บค่าโดยสารเฉพาะช่วงกรมชลประทาน-มีนบุรี ในอัตราพิเศษลด 15% จากอัตราปกติ (เริ่มต้น 13 บาท สูงสุด 38 บาท) ส่วนช่วงศูนย์ราชการนนทบุรี-กรมชลประทานจะยังไม่จัดเก็บค่าโดยสารจนกว่าการซ่อมบำรุงจะเสร็จสิ้น (ยกเว้นการเข้า-ออกสถานีกรมชลประทานสถานีเดียว ผู้โดยสารต้องชำระค่าผ่านระบบ 13 บาท) ทั้งนี้ รถไฟฟ้ามหานคร สายสีชมพู ได้ปรับรูปแบบการให้บริการแบ่งเป็นสองช่วง ได้แก่ช่วงสถานีมีนบุรี-สถานีกรมชลประทาน ให้บริการตามปกติทั้ง 2 ชานชาลา ความถี่ 10 นาที/ขบวน นอกช่วงเวลาเร่งด่วน และ 5 นาที/ขบวน ในช่วงเวลาเร่งด่วน และช่วงสถานีกรมชลประทาน-สถานีศูนย์ราชการนนทบุรี ให้บริการแบบ Shuttle Train โดยใช้เพียงชานชาลาเดียว ความถี่ 20 นาที/ขบวน

กระทรวงคมนาคม รฟม. และ บริษัท นอร์ทเทิร์น บางกอกโมโนเรล ได้ร่วมตรวจความพร้อมการให้บริการหลังซ่อมแซมรางนำกระแสไฟฟ้า โดยได้ข้อสรุปสำหรับการเปิดบริการครบทั้ง 30 สถานี ตั้งแต่วันที่ 1 กุมภาพันธ์ พ.ศ. 2567 เป็นต้นไป

ดูเพิ่ม
-------

* รถไฟฟ้ามหานคร สายสีน้ำเงิน
* รถไฟฟ้ามหานคร สายสีม่วง
* รถไฟฟ้ามหานคร สายสีเหลือง
* รถไฟฟ้ามหานคร สายสีส้ม
* รถไฟฟ้าบีทีเอส
* รถไฟฟ้าแอร์พอร์ต เรล ลิงก์
* รถไฟฟ้าชานเมือง สายสีแดง

อ้างอิง
-------

1. ↑  "สายสีชมพู" เปิดฟรีครบ 30 สถานี เก็บค่าโดยสาร 26 สถานี เริ่ม 7 ม.ค. ลด 15%
2. ↑
3. ↑
4. ↑  รถไฟฟ้าสายสีชมพู เริ่มเก็บเงิน 7 ม.ค. 67 เช็กค่าโดยสารพร้อมส่วนลด
5. ↑  รถไฟฟ้าสายสีชมพู เปิดเต็มรูปแบบ 1 ก.พ. 67 เปิดกี่โมง ค่าโดยสารเท่าไร

แหล่งข้อมูลอื่น
---------------

* โครงการรถไฟฟ้าสายสีชมพู (Website ของการรถไฟฟ้าขนส่งมวลชนแห่งประเทศไทย)
* เฟซบุ๊ค โครงการรถไฟฟ้าสายสีชมพู ช่วงแคราย-มีนบุรี
* เฟซบุ๊ค รถไฟฟ้ามหานคร สายสีชมพู
* บริษัท นอร์ทเทิร์น บางกอกโมโนเรล จำกัด เก็บถาวร 2024-01-12 ที่ เวย์แบ็กแมชชีน

| * ด
* ค
* ก
 สถานีของรถไฟฟ้ามหานคร สายสีชมพู |
| --- |
| เส้นทางหลัก | 
* ศูนย์ราชการนนทบุรี
* แคราย
* สนามบินน้ำ
* สามัคคี
* กรมชลประทาน
* แยกปากเกร็ด
* เลี่ยงเมืองปากเกร็ด
* แจ้งวัฒนะ-ปากเกร็ด 28
* ศรีรัช
* เมืองทองธานี
* แจ้งวัฒนะ 14
* ศูนย์ราชการเฉลิมพระเกียรติ
* โทรคมนาคมแห่งชาติ
* หลักสี่
* ราชภัฏพระนคร
* วัดพระศรีมหาธาตุ
* รามอินทรา 3
* ลาดปลาเค้า
* รามอินทรา กม.4
* มัยลาภ
* วัชรพล
* รามอินทรา กม.6
* คู้บอน
* รามอินทรา กม.9
* วงแหวนรามอินทรา
* นพรัตน์
* บางชัน
* เศรษฐบุตรบำเพ็ญ
* ตลาดมีนบุรี
* มีนบุรี

 |
| *เส้นทางแยก*(กำลังก่อสร้าง) | 
* *อิมแพ็ค เมืองทองธานี*
* *ทะเลสาบเมืองทองธานี*

 |

| * ด
* ค
* ก
 เส้นทางของรถไฟฟ้ามหานคร |
| --- |
| เปิดให้บริการ | 

|  |  |
| --- | --- |
| รางหนัก | 
* สายสีน้ำเงิน
* สายสีม่วง (ส่วนเหนือ)

 |
| รางเดี่ยว | 
* สายสีเหลือง
* สายสีชมพู (ส่วนหลัก)

 |

 |
| กำลังก่อสร้าง | 

|  |  |
| --- | --- |
| รางหนัก | 
* *สายสีส้ม (ส่วนตะวันออก)*
* *สายสีม่วง (ส่วนใต้)*

 |
| รางเดี่ยว | 
* *สายสีชมพู (ส่วนสาขา)*

 |

 |
| โครงการ | 

|  |  |
| --- | --- |
| รางหนัก | 
* *สายสีส้ม (ส่วนตะวันตก)*

 |
| รางเดี่ยว | 
* *สายสีน้ำตาล*

 |

 |

| * ด
* ค
* ก
รายชื่อสถานีรถไฟฟ้าในกรุงเทพมหานครและปริมณฑล (ปัจจุบัน) |
| --- |
| 

|  รถไฟฟ้าบีทีเอส |
| --- |
| 

|  |  |
| --- | --- |
|   สายสุขุมวิท | 
* คูคต
* แยก คปอ.
* พิพิธภัณฑ์กองทัพอากาศ
* โรงพยาบาลภูมิพลอดุลยเดช
* สะพานใหม่
* สายหยุด
* พหลโยธิน 59
* วัดพระศรีมหาธาตุ
* กรมทหารราบที่ 11
* บางบัว
* กรมป่าไม้
* มหาวิทยาลัยเกษตรศาสตร์
* เสนานิคม
* รัชโยธิน
* พหลโยธิน 24
* ห้าแยกลาดพร้าว
* หมอชิต
* สะพานควาย
* อารีย์
* สนามเป้า
* อนุสาวรีย์ชัยสมรภูมิ
* พญาไท
* ราชเทวี
* สยาม
* ชิดลม
* เพลินจิต
* นานา
* อโศก
* พร้อมพงษ์
* ทองหล่อ
* เอกมัย
* พระโขนง
* อ่อนนุช
* บางจาก
* ปุณณวิถี
* อุดมสุข
* บางนา
* แบริ่ง
* สำโรง
* ปู่เจ้า
* ช้างเอราวัณ
* โรงเรียนนายเรือ
* ปากน้ำ
* ศรีนครินทร์
* แพรกษา
* สายลวด
* เคหะฯ

 |
|   สายสีลม | 
* สนามกีฬาแห่งชาติ
* สยาม
* ราชดำริ
* ศาลาแดง
* ช่องนนทรี
* เซนต์หลุยส์
* สุรศักดิ์
* สะพานตากสิน
* กรุงธนบุรี
* วงเวียนใหญ่
* โพธิ์นิมิตร
* ตลาดพลู
* วุฒากาศ
* บางหว้า

 |
|   สายสีทอง | 
* กรุงธนบุรี
* เจริญนคร
* คลองสาน

 |

 |

 |  |
| 

|  รถไฟฟ้ามหานคร |
| --- |
| 

|  |  |
| --- | --- |
|   สายสีน้ำเงิน | 
* ท่าพระ
* จรัญฯ 13
* ไฟฉาย
* บางขุนนนท์
* บางยี่ขัน
* สิรินธร
* บางพลัด
* บางอ้อ
* บางโพ
* เตาปูน
* บางซื่อ
* กำแพงเพชร
* สวนจตุจักร
* พหลโยธิน
* ลาดพร้าว
* รัชดาภิเษก
* สุทธิสาร
* ห้วยขวาง
* ศูนย์วัฒนธรรมแห่งประเทศไทย
* พระราม 9
* เพชรบุรี
* สุขุมวิท
* ศูนย์การประชุมแห่งชาติสิริกิติ์
* คลองเตย
* ลุมพินี
* สีลม
* สามย่าน
* หัวลำโพง
* วัดมังกร
* สามยอด
* สนามไชย
* อิสรภาพ
* บางไผ่
* บางหว้า
* เพชรเกษม 48
* ภาษีเจริญ
* บางแค
* หลักสอง

 |
|   สายสีม่วง | 
* คลองบางไผ่
* ตลาดบางใหญ่
* สามแยกบางใหญ่
* บางพลู
* บางรักใหญ่
* บางรักน้อยท่าอิฐ
* ไทรม้า
* สะพานพระนั่งเกล้า
* แยกนนทบุรี 1
* บางกระสอ
* ศูนย์ราชการนนทบุรี
* กระทรวงสาธารณสุข
* แยกติวานนท์
* วงศ์สว่าง
* บางซ่อน
* เตาปูน

 |
|   สายสีเหลือง | 
* ลาดพร้าว
* ภาวนา
* โชคชัย 4
* ลาดพร้าว 71
* ลาดพร้าว 83
* มหาดไทย
* ลาดพร้าว 101
* บางกะปิ
* แยกลำสาลี
* ศรีกรีฑา
* หัวหมาก
* กลันตัน
* ศรีนุช
* ศรีนครินทร์ 38
* สวนหลวง ร.9
* ศรีอุดม
* ศรีเอี่ยม
* ศรีลาซาล
* ศรีแบริ่ง
* ศรีด่าน
* ศรีเทพา
* ทิพวัล
* สำโรง

 |
|   สายสีชมพู | 
* ศูนย์ราชการนนทบุรี
* แคราย
* สนามบินน้ำ
* สามัคคี
* กรมชลประทาน
* แยกปากเกร็ด
* เลี่ยงเมืองปากเกร็ด
* แจ้งวัฒนะ-ปากเกร็ด 28
* ศรีรัช
* เมืองทองธานี
* แจ้งวัฒนะ 14
* ศูนย์ราชการเฉลิมพระเกียรติ
* โทรคมนาคมแห่งชาติ
* หลักสี่
* ราชภัฏพระนคร
* วัดพระศรีมหาธาตุ
* รามอินทรา 3
* ลาดปลาเค้า
* รามอินทรา กม.4
* มัยลาภ
* วัชรพล
* รามอินทรา กม.6
* คู้บอน
* รามอินทรา กม.9
* วงแหวนรามอินทรา
* นพรัตน์
* บางชัน
* เศรษฐบุตรบำเพ็ญ
* ตลาดมีนบุรี
* มีนบุรี

 |

 |

 |
| 

|  แอร์พอร์ต เรล ลิงก์ |
| --- |
| 

|  |  |
| --- | --- |
|   สายซิตี้ | 
* สุวรรณภูมิ
* ลาดกระบัง
* บ้านทับช้าง
* หัวหมาก
* รามคำแหง
* มักกะสัน
* ราชปรารภ
* พญาไท

 |

 |

 |
| 

|  รถไฟฟ้าชานเมือง |
| --- |
| 

|  |  |
| --- | --- |
|   สายสีแดงเข้ม | 
* กรุงเทพอภิวัฒน์
* จตุจักร
* วัดเสมียนนารี
* บางเขน
* ทุ่งสองห้อง
* หลักสี่
* การเคหะ
* ดอนเมือง
* หลักหก
* รังสิต

 |
|   สายสีแดงอ่อน | 
* กรุงเทพอภิวัฒน์
* บางซ่อน
* บางบำหรุ
* ตลิ่งชัน

 |

 |

 |

| * ด
* ค
* ก
ระบบขนส่งมวลชนในกรุงเทพมหานครและปริมณฑล |
| --- |
| 
* การขนส่งในกรุงเทพมหานคร
* การขนส่งระบบรางในกรุงเทพมหานคร
* รถไฟฟ้าในกรุงเทพมหานครและปริมณฑล
	+ รายชื่อสถานี

 |
|  ทางราง | 

|  |  |
| --- | --- |
| รถไฟระหว่างเมือง | 
* รฟท.
	+ สายเหนือ
	+ สายตะวันออกเฉียงเหนือ
	+ สายใต้
	+ สายตะวันออก
	+ สายแม่กลอง

 |
| รถไฟชานเมือง | 
* ขบวนรถชานเมือง
* รถไฟฟ้าสายสีแดง
	+ สายสีแดงเข้ม
	+ สายสีแดงอ่อน
* แอร์พอร์ต เรล ลิงก์
	+ สายซิตี้

 |
| ระบบขนส่งมวลชนเร็ว | 
* รถไฟฟ้าบีทีเอส
	+ สายสุขุมวิท
	+ สายสีลม
* รถไฟฟ้ามหานคร
	+ สายสีน้ำเงิน
	+ สายสีม่วง

 |
| รถไฟรางเดี่ยว | 
* รถไฟฟ้ามหานคร
	+ สายสีเหลือง
	+ สายสีชมพู

 |
| ระบบขนส่งผู้โดยสาร | 
* สายสีทอง
* ระบบขนส่งผู้โดยสารอัตโนมัติท่าอากาศยานสุวรรณภูมิ เอพีเอ็ม สุวรรณภูมิ

 |
| โครงการ | 
* *รถไฟความเร็วสูง*
	+ *สายตะวันออก*
	+ *สายตะวันออกเฉียงเหนือ*
	+ *สายเหนือ*
	+ *สายใต้*
* *สายสีส้ม*
* *สายสีน้ำตาล*
* *สายสีเทา*
* *สายสีฟ้า*
* *สายสีเงิน*
* *สายรามคำแหง–ทองหล่อ*
* *สายศาลาว่าการ กทม. 2–ถนนโยธี*
* *สายบางปู-สุวรรณภูมิ*

 |
| ยกเลิก | 
* รถรางกรุงเทพ
* โครงการโฮปเวลล์
* โครงการรถไฟฟ้าลาวาลิน

 |
| สถานีรถไฟหลัก | 
* กรุงเทพอภิวัฒน์ (บางซื่อ)
* กรุงเทพ (หัวลำโพง)
* ธนบุรี
* วงเวียนใหญ่

 |

 |
|  ทางถนน | 

|  |  |
| --- | --- |
| ทางด่วน | 
* เฉลิมมหานคร
* ศรีรัช
* ฉลองรัช
* บูรพาวิถี
* อุดรรัถยา
* ประจิมรัถยา
* อุตราภิมุข
* S1
* กาญจนาภิเษก

 |
| ทางพิเศษระหว่างเมือง | 
* 
* 
* +
* 
* +
* 
* 
* 
* 

 |
| ทางสายประธาน | 
* +
* +
* +

 |
| รถโดยสาร | 
* ขสมก
	+ เส้นทาง
* บีอาร์ที
	+ สายสาทร–ราชพฤกษ์
* บขส.

 |
| ยกเลิก | 
* รถเมล์นายเลิศ

 |
| สถานีขนส่งหลัก | 
* หมอชิต 2
* สายใต้ใหม่
* เอกมัย

 |

 |
|  ทางน้ำ | 

|  |  |
| --- | --- |
| เรือโดยสารเจ้าพระยา | 
* เรือด่วนเจ้าพระยา
* ไทย สมายล์ โบ้ท

 |
| เรือโดยสารคลอง | 
* คลองแสนแสบ
* คลองพระโขนง
* คลองภาษีเจริญ
* คลองผดุงกรุงเกษม

 |
| ท่าเรือหลัก | 
* คลองเตย

 |

 |
|  ทางอากาศ | 

|  |  |
| --- | --- |
| ท่าอากาศยาน | 
* สุวรรณภูมิ
* ดอนเมือง

 |

 |